Source: http://mikkeli.cloudnc.fi/fi-FI/Toimielimet/Vanhusneuvosto/Kokous_2642017/Vanhusneuvoston_toimintasaanto(3811)
Timestamp: 2019-10-19 22:21:45+00:00

Document:
Vanhusneuvoston toimintasääntö | Mikkeli
Kokous 26.4.2017
Vanhusneuvosto, kokous 26.4.2017
§ 39 Vanhusneuvoston toimintasääntö (lisäpykälä)
MliDno-2017-647
Vanhusneuvosto keskusteli ja linjasi oman esityksensä vanhusneuvoston toimintasäännöksi. Pykälässä 3 oli kaksi vaihtoehtoa, joista valittiin vanhusneuvoston esitys.
Mikkelin kaupungin vanhusneuvoston toimintasääntöesitys
Mikkelin kaupungin vanhusneuvosto on Mikkelin kaupungin ja sen alueella toimivien eläkeläis-, vanhustyö- ja veteraanijärjestöjen yhteistyöelin.
Mikkelin kaupungin vanhusneuvoston tarkoituksena on:
parantaa ikäihmisten mahdollisuutta osallistua elinoloihinsa vaikuttavien päätösten valmisteluun ja tarvitsemiensa palvelujen kehittämiseen kunnassa
edistää ikäihmisten hyvinvointia, terveyttä ja toimintakykyä ja itsenäistä suoriutumista asumisessa, sosiaali- ja terveyspalvelujen saamisessa sekä kulttuuri- ja vapaa-ajan toiminnoissa
seurata ikäihmisten näkökulmasta kaupungin päätöksentekoa erityisesti heille tarkoitettujen palvelujen, tukitoimien ja muiden etuuksien järjestämiseksi sekä niiden saatavuuden parantamiseksi
vaikuttaa ympäristön ja asuinalueiden suunnitteluun ja toteutukseen siten, että julkiset tilat ja kaupunkiympäristö soveltuvat myös ikäihmisten, vammaisten ja sairaiden tarpeisiin
tehdä esityksiä ja aloitteita sekä antaa lausuntoja kunnan viranomaisille ikäihmisiä koskevissa kysymyksissä sekä hoitaa muut neuvoston toimialaan kuuluvat ja kaupunginhallituksen sille antamat tehtävät.
Vanhusneuvostoon kuuluu kaksitoista (12) neljäksi (4) vuodeksi valittua varsinaista jäsentä ja heidän henkilökohtaiset varajäsenensä. Kaupunginhallitus nimeää kaupungissa toimivien eläkeläis-, vanhustyö- ja veteraanijärjestöjen esityksestä yhdeksän (9) jäsentä ja jokaiselle henkilökohtaisen varajäsenen sekä yhden (1) edustajan hyvinvoinnin ja osallisuuden lautakunnasta, kaupunkiympäristölautakunnasta ja kaupunginhallituksesta sekä kullekin henkilökohtaisen varajäsenen.
Kaupunginhallitus nimeää jäsenistä yhden puheenjohtajaksi ja yhden varapuheenjohtajaksi.
Vanhusneuvostoon kuuluu yhdeksän (9) neljäksi (4) vuodeksi valittua varsinaista jäsentä ja heidän henkilökohtaiset varajäsenensä. Kaupunginhallitus nimeää kaupungissa toimivien eläkeläis-, vanhustyö- ja veteraanijärjestöjen esityksestä yhdeksän (9) jäsentä ja jokaiselle henkilökohtaisen varajäsenen. Vanhusneuvosto nimeää edustajat (1) hyvinvoinnin ja osallisuuden lautakuntaan, (1) kaupunkiympäristölautakuntaan ja (1) kaupunginvaltuustoon ja kullekin edustajalle henkilökohtaisen varajäsenen.
Vanhusneuvoston sihteerin nimeää hyvinvoinnin ja osallisuuden lautakunta
Vanhusneuvosto on päätösvaltainen, kun puheenjohtaja tai varapuheenjohtaja ja vähintään neljä (4) jäsentä on läsnä.
Päätetään vanhusneuvoston esitys toimintasäännöksi.
Toimintasääntöesityksen pykälästä 3 päätettiin esittää vaihtoehto 2 mukaista esitystä toimintasääntöön. Muilta osin toimintasääntöesitys hyväksyttiin esitetyn mukaisesti.
§ 26 Kokouksen avaus
§ 27 Kokouksen laillisuus ja päätösvaltaisuus
§ 28 Kokouksen työjärjestys ja pöytäkirjantarkastajien valinta
§ 29 Essoten vanhus- ja vammaisneuvoston kokouskuulumisia 13.2.2017 ja 4.4.2017
§ 30 Vanhusneuvostopäivän 5.4.2017 terveisiä
§ 31 Vanhusneuvoston valintakokouksen siirtyminen 3.5.2017 klo 14.00 valtuustosalissa
§ 32 Vanhusneuvoston toimintakauden 2013-2016 päättyminen
§ 33 Kansalaistoiminta ja kumppanuus maakuntauudistuksen tukena
§ 34 Voimaa vanhuuteen tutuksi ja tavaksi kärkiseminaari
§ 35 Lautakuntien jäsenten puheenvuorot
§ 36 Muut asiat
§ 37 Kokouksen päättäminen
§ 38 Edunvalvontavaltuutus (lisäpykälä)

References: § 39

§ 26

§ 27

§ 28

§ 29

§ 30

§ 31

§ 32

§ 33

§ 34

§ 35

§ 36

§ 37

§ 38